<classify> Hayo yamesemwa na Mkurugenzi wa Utawala na Utekelezaji wa kampuni ya SportPesa nchini, Tarimba Abbas, Ikulu Jijini Dar es Salaam jana. Tarimba alikuwa ameambatana na Mkurugenzi Mtendaji wa Kampuni hiyo, Pavel Slavkov.Watendaji hao walikwenda Ikulu kumwomba Mama Samia awe mgeni rasmi katika mchezo wa kirafiki kati ya Everton ya Uingereza na Gor Mahia ya Kenya Julai 13 Uwanja wa Taifa, Jijini.Taarifa iliyotolewa na ofisi ya Makamu wa Rais jana ilisema kiongozi huyo alikubali ombi hilo. Ilisema alipongeza mipango na mikakati mizuri ya SportPesa ya kukuza vipaji vya wanamichezo hasa wa soka kwa Tanzania Bara na Zanzibar.Ilimkariri Makamu wa Rais akisema kama malengo yao hayo yatafikiwa, Tanzania itakuwa bora katika soka Afrika na duniani kwa ujumla. Makamu wa Rais aliwahakikishia watendaji wa SportPesa, milango ya ofisi yake ipo wazi na wakiwa na tatizo, wawasiliane na ofisi yake.Tarimba alisema wamepania kupanua soko lao kuchangia uchumi wa Tanzania kupitia kodi. Alisema lengo la kuileta Everton ni kutangaza vivutio vya utalii nchini kupitia mchezo huo unaotarajiwa kuvutia watazamaji duniani.Alimweleza Makamu wa Rais wamewasiliana na mamlaka za utalii kutumia fursa hiyo kutangaza vivutio vya utalii kuongeza watalii watakaokuja na kuongeza mapato ya Serikali kupitia utalii.Tarimba alimweleza Makamu wa Rais kampuni hiyo ina malengo makubwa ya kufanya biashara hapa kwa kuzingatia sheria na kanuni za nchi. Alisema mipango yao katika miaka mitatu ijayo ni kuwa moja ya kampuni bora nchini katika ulipaji wa kodi kwa Serikali kama ilivyo Kenya.Alisema wanalenga pia kuinua vipaji vya wanamichezo kwani Tanzania Bara na Zanzibar kuna vipaji vingi vya soka visivyoendelezwa. Watendaji hao wamemshukuru Makamu wa Rais kwa kukubali ombi la kuwa mgeni rasmi. Mechi ya Everton imepangwa kufanyika Uwanja wa Taifa, Dar es Salam.Gor Mahia ilipata fursa ya kucheza na Everton inayoshiriki Ligi Kuu ya England baada ya kutwaa Kombe la SportPesa. Ilitwaa ubingwa huo kwa kuichapa AFC Leopards ya Kenya pia kwa mabao 3-0 fainali Uwanja wa Uhuru Dar es Salaam wiki iliyopita.Michuano hiyo ya SportPesa ilishirikisha pia Nakuru All Stars ya Kenya na Yanga, Simba, Singida United na Jangombe Boys ya Zanzibar. Kwa kutwaa ubingwa, Gor Mahia ilipata zawadi ya dola 30,000, AFC Leopards ilipata dola 10,000 na zilizoingia nusu fainali, Yanga na Nakuru All Stars zilipata dola 5,000 kila moja.  <topic>: MICHEZO 